18/03/2011 | Administración LocalMunicipal
Ribeira
Aprobación definitiva da modificación das Ordenanzas fiscais B.1.9 e C.1 para o ano 2011

O Pleno da Corporación, en sesión celebrada o día 20 de decembro de 2010, acordou aprobar inicialmente o expediente de modificación das Ordenanzas Fiscais B.1.9 e C.1 para o exercicio 2011. Finalizado o prazo de exposición pública sen que se presentasen reclamacións ou suxerencias, estas apróbanse definitivamente con carácter automático. Aos efectos do previsto no número 4 do artigo 17 do Real Decreto Lexislativo 2/2004, publícase o texto íntegro das mencionadas Ordenanzas Fiscais. Faise constar expresamente que as Ordenanzas aprobadas entrarán en vigor ao día seguinte desta publicación. De conformidade co establecido no artigo 19.1 do Real Decreto Lexislativo 2/2004 e artigos 10, 25 e 46 da Lei 29/1988, de 13 de xullo, Reguladora da Xurisdición Contencioso-Administrativa, contra o presente acordo os interesados poderán interpoñer directamente o recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados a partires do día seguinte ao da publicación deste anuncio. Riveira, a 10 de marzo de 2011. O ALCALDE D. José Luis Torres Colomer. No uso das facultades concedidas polos artigos 133.2 e 142 da Constitución e polo artigo 106 da Lei 7/1985, de 2 de abril, reguladora das Bases de Réxime Local, e de conformidade co disposto nos artigos 15 a 19 do R. D. L.2/2004, de 5 de Marzo, polo que se aproba o texto refundido da lei reguladora das Facendas Locais, este Concello establece a Taxa polo uso de instalacións deportivas municipais, que se rexerá pola presente Ordenanza Fiscal, que nas súas normas atende ó previsto no art.57 do citado R. D. L.2/2004. Constitúe o feito impoñible desta taxa: a) A utilización dos diversos servizos municipais que se detallan nas tarifas. b) A utilización das instalacións e bens municipais destinados ó servizo de Deportes. Son suxeitos pasivos contribuíntes as persoas físicas e xurídicas e as entidades ás que se refire o artigo 35.4 da Lei Xeral Tributaria Que utilicen as instalacións municipais seguintes: - Polideportivo Municipal de Artes - Polideportivo Municipal Santa Uxía. - Polideportivo Municipal A Fieiteira. - Polideportivo Municipal Sirves. - Piscina Municipal A Fieiteira. - Estadio Municipal A Fieiteira. - Campo de fútbol de Aguiño.1.- Responderán solidariamente das obrigas tributarias do suxeito pasivo as persoas físicas ou xurídicas ás que se refiren os artigos 42 da Lei Xeral Tributaria.2.- Serán responsables subsidiarios da débeda tributaria as persoas ou entidades que se recollen no artigo 43 da Lei Xeral Tributaria e co alcance que sinala dito artigo. A cota tributaria da taxa regulada nesta Ordenanza será a fixada nas tarifas contidas no artigo seguinte, para cada un dos distintos servizos ou actividades. A tarifa á que se refire o artigo anterior estrutúrase nos seguintes epígrafes: A) Utilización para adestramentos, entendido cando non se utilicen árbitros e un só vestiario: • En horario de 08.00 a. m. a 19.00 p. m.: 5,25 euros/hora ou fracción. • Fóra de ese horario: 8,00 euros/hora ou fracción. B) Xogo de partidos amigables ou oficiais con entrada gratuíta (sen utilización de taquilla): 15,72 euros por hora ou fracción. C) Partidos de competición oficial con cobro de entrada: 48,53 euros por hora ou fracción. D) En tódolos casos ós que se refiren os apartados A, B e C, con utilización de luz eléctrica, aboarase polo usuario a cantidade adicional de 4,05 euros. E) Utilización de polideportivos para espectáculos deportivos: - Con cobro de entrada: 201,75 euros/día. - Sen cobro de entrada: 40,42 euros/día. - Utilización de polideportivos para espectáculos ou actos extradeportivos: - 791,13 euros/día. - G) Utilización dos polideportivos por menores de 18 anos: Exentos. A) Utilización do campo de fútbol de A Fieiteira e Aguiño: 18,67 euros/hora. Con utilización de luz eléctrica aboarase polo usuario a cantidade adicional de 14,94 euros. O uso do polideportivo de A Fieiteira será o indicado no epígrafe 1 desta ordenanza. Establécese unha cota de aboado, que dará dereito ao uso gratuíto de todos os servizos, a excepción do servizo de masaxe (é dicir, a cota dá dereito ao uso do ximnasio de musculación e cardiovascular, baño en piscina, sala de Spa e pista de atletismo). Sen prexuízo dos importes mensuais indicados a continuación, a subscrición dun abono requirirá dun pago único inicial, polo importe dunha mensualidade. O importe mensual das cotas de abonado, terán a seguinte contía: - Bono Xove: 12 € ( de 16 a 23 anos de idade) - Bono Adulto 18 € ( 24 a 65 anos) - Bono 3ª Idade 9 € - Bono familiar: 25 € ( comprende o titular, conxugue e fillos ata 23 anos de idade. Os fillos ata 16 anos aboarán 3 € o mes e os de 16 a 23 anos 6 € mes) - Bono familiar en situación de desemprego: 12,50, inclúe os dous conxugues e os seus fillos. Os dous conxugues deben acreditar a situación de desemprego. Este bono remata no momento en que algún dos titulares abandone esta situación de desemprego. - Bono de mañá: 12 € ( solo terán acceso o complexo dende a súa apertura ata as 1 Os abonados terán ademais unha bonificación do 50 % no uso da pista de squash do Polideportivo Santa Uxía. Entrada piscina: ata 16 anos 0,80 € Entrada Complexo: - De 17 a 23 anos 2,40 € por acceso a tódolos servizos que dispón o abonado - De 24 a 65 anos: 3,50 € euros por tódolos servizos de que dispón o abonado. - Terceira Idade: 1,50 por tódolos servizos de que dispón o abonado. - Colexios municipais ou APAS en horario escolar (CAMPAÑA DE NATACIÓN MUNICIPAL): 3,73 euros/mes/alumno. - Colexios municipais ou APAS en horario non escolar: 7,47 euros/mes/alumno. - Por adestramento: 40,41 euros. - Pola disputa de partidos amigables ou oficiais: 80,73 euros/partido. - Pola utilización da pista de atletismo:  Nenos de ata 16 anos: gratuíto  Maiores: 1,10 €. En tódolos casos ós que se refiren os apartados A e B con utilización de luz eléctrica, aboarase polo usuario a cantidade adicional de 14,94 euros. - Pista de Squash do polideportivo de Santa Uxía: 3,50 euros/media hora. A instalación ou pintado de carteis publicitarios nos Polideportivos de A Fieiteira, Sirves, Artes e Sta. Uxía, a na Piscina de A Fieitera estará gravado ca seguinte taxa: - Para unha ocupación de ata 10 metros 2: 70,97 € anuais por m2 ou fracción. - A partir de 10 e ata 30 metros 2: 35,49 € anuais por m2 ou fracción. - A partir de 30 metros 2: 23,65 € anuais por m2 ou fracción. Os gastos de deseño e instalación ou pintado dos paneis serán en todo caso por conta do solicitante da ocupación correspondente.1.- Non estarán suxeitos a esta taxa aquelas utilizacións das instalacións que correspondan a competicións organizadas por iniciativa do Excmo. Concello ou patrocinadas polo mesmo.2.- Atendendo o interese social, cultural e formativo, os actos deportivos de carácter afeccionado poderán gozar dunha bonificación de ata o 100% das tarifas. A devandita bonificación será outorgada por decreto de Alcaldía, previo informe da Oficina Municipal de Deportes.3.- A Alcaldía por decreto, previo informe da Oficina Municipal de Deportes, poderá conceder bonificacións ou a total exención desta taxa no caso de utilización das instalacións para a celebración de actos organizados con fins benéficos.4.- As persoas ou entidades interesadas na obtención das exencións ou bonificacións establecidas nesta Ordenanza, instarano ó Excmo. Concello con anterioridade á celebración das actividades, acreditando suficientemente as circunstancias que xustifiquen a súa pretensión. Os gastos do persoal de servizo descontinuo (taquilleiros, porteiros, acomodadores, vixiantes, electricistas, etc.) correrán por conta dos organizadores do acto. As necesidades de tal tipo de persoal serán fixadas a xuízo da Oficina Municipal de Deportes, tendo en conta a categoría de actividades a desenrolar. As persoas naturais ou xurídicas, así como as Entidades, Organismos, Asociacións, Federacións, Clubs, etc., que organicen actos nas instalacións obxecto desta Ordenanza Fiscal con carácter periódico, poderán solicitar o correspondente concerto económico co Excmo. Concello de Riveira. As condicións do mesmo serán fixadas en todo caso conforme ó procedemento legalmente establecido e a aprobación dos devanditos concertos corresponderá á Xunta de Goberno Local, previo informe da Oficina Municipal de Deportes.1.-Sen prexuízo do establecido no apartado 3º, a obriga de pago da taxa regulada nesta Ordenanza nace dende que se solicita a utilización de calquera das instalacións especificadas no art.3 anterior.2.- O Concello, por medio do órgano encargado da Administración desta taxa poderá esixir un depósito previo para responder, no seu caso, das indemnizacións polos desperfectos que poidan producirse nas instalacións. Este depósito poderá ser constituído en metálico, mediante aval bancario ou póliza de seguro. Será cancelado e devolto no seu caso unha vez que se demostre, mediante informe do Director-Xerente das instalacións, que non se causaran desperfectos ou que estes foran reparados.3.- No caso da Taxa esixida pola colocación de publicidade estática nos polideportivos municipais e na Piscina de A Fieiteira, o devengo producirase o primeiro día de cada exercicio. En caso de que as correspondentes licencias de ocupación foran concedidas unha vez iniciado o ano, procederá o prorrateo por trimestres naturais da cota regulada no artigo 6º. 1.-As instancias nas que se farán consta-los días e horas nas que se desexe efectua-la utilización das instalacións, e demais circunstancias que desexen expoñer, presentaranse no Rexistro Xeral do Concello. Corresponderá á Oficina Municipal de Deportes informar sobre a procedencia da concesión da licenza solicitada e formular a proposta de resolución. Ao devandito informe acompañarase a liquidación correspondente ó outorgamento da licenza, procedéndose pola Intervención á censura oportuna.2.-As licencias para a utilización das instalacións dos pavillóns polideportivos, cando se trate de festivais e actos organizados por colexios ou institucións culturais, actos estatutarios de sociedades, asociacións de todo tipo e partidos políticos así como festivais ou espectáculos artísticos, recreativos e deportivos de carácter profesional, solicitaranse por medio de instancia dirixida ó Sr. Alcalde, resolvéndose de acordo co disposto no art.4 do Regulamento de Organización e Funcionamento dos Pavillóns Polideportivos.1.- En tódolos supostos nos que a resolución deba adoptala a Xunta de Goberno Local do Concello, estarase ó disposto no Regulamento de Organización e Funcionamento das Instalacións.2.- A Xerencia das instalacións poderá outorgar licencias para a utilización das mesmas, cando se trate de solicitudes para uso esporádico, non comprendidas no suposto anterior. Neste caso, a Xerencia efectuará a liquidación e cobro correspondente, que deberá ser ingresada na conta restrinxida aberta ó efecto.1.- O aboamento das liquidacións correspondentes ás utilizacións de carácter non periódico deberá realizarse na Tesourería Municipal cunha antelación mínima de 48 horas á celebración do evento.2.- No suposto de usos periódicos, as liquidacións resultantes deberán ingresarse por meses anticipados e sempre antes do día 1 do mes ó que correspondan; sen este requisito, non poderán utilizarse as instalacións. No caso das taxas correspondentes ao uso do Complexo Polideportivo de A Fieiteira, o ingreso das cotas deberá facerse ao principio de cada mes mediante domiciliación bancaria, na conta indicada a este efecto polos usuarios.3.- En tódolos demais casos, o Director-Xertente percibirá por parte do usuario a taxa que corresponda, antes do disfrute da instalación.4.- A non utilización das instalacións só dará dereito á devolución da taxa aboada cando sexa o propio Concello o responsable da non utilización, non tendo dereito o solicitante a reclamar danos e prexuízos sempre que a cancelación do permiso se notifique con 48 horas de antelación.5.- Os depósitos previos previstos no art.10.2 desta Ordenanza realizarase sempre na Tesourería Municipal; sen este requisito non se concederá autorización para a utilización.1.- Adoptada a resolución pertinente, pola Xerencia practicarase a correspondente notificación ós interesados.2.- Nos supostos de resolución denegatoria da pretensión formulada, practicarase de oficio a devolución do importe do depósito constituído polo solicitante. De conformidade co previsto no artigo 127, en relación co artigo 41, ámbolos dous do R. D. L.2/2004, de 5 de Marzo, polo que se aproba o texto refundido da lei reguladora das Facendas Locais, redactados conforme a Lei 25/98, de 13 de xullo, de Modificación do Réxime Legal das Taxas Estatais e Locais e de Reordenación das Prestacións Patrimoniais de Carácter Público, e no exercicio da potestade regulamentaria recoñecida a este Concello, na súa calidade de Administración Pública de carácter territorial, polos artigos 4, 49, 70.2 e concordantes da Lei 7/85 de 2 de abril, reguladora de Bases de Réxime Local, establecese o prezo público pola prestación de servizos e realización de actividades da Oficina Municipal de Deportes. Constitúe o obxecto deste prezo público: - A organización de cursos de piscina e outras actividades dirixidas de auga - As actividades dirixidas de sala. - Escolas deportivas. - Servizos de masaxista. Estarán obrigados ó pago do prezo público regulado nesta Ordenanza os usuarios dos servizos indicados no artigo anterior. A contía do prezo público regulado nesta Ordenanza é o seguinte: - Ata 16 anos: 18,67 euros/mes. O importe do prezo público no caso de usuarios acollidos ao abono familiar definido na Ordenanza Fiscal B.1.9, será de 12 €/ mes. - De 17 a 65 anos: 26,14 euros/mes. O importe do prezo público no caso dos abonados -nos termos definidos na Ordenanza Fiscal B.1.9- será de 12 €/ mes. - Terceira Idade: 12,66 € /mes. Os abonados 6 €/ mes - Cursos intensivos de verán: · Ata 16 anos e 3ª Idade: 29,60 euros/mes. Aboados 15 €/mes. · Maiores: 44,82 euros/mes. Abonados 22 € mes - Nenos: 7,47 euros/mes. - Adultos: 14,94 euros/mes. - Ata 16 anos: 15 € mes. - De 18 a 23 anos: 26.14 € mes. - De 24 a 65 anos: 26.14 € mes. Non obstante, o importe do prezo público no caso dos abonados ao Complexo deportivo de Fieiteira, de acordo co previsto na Ordenanza Fiscal B.1.9 abonarán10 € mes, será de dez euros/mes; o importe do prezo público no caso de usuarios acollidas ao bono familiar abonaran: 8 € mes - 3ª Idade: 10,46 € mes. Non obstante, o importe do prezo público no caso dos abonados ao Complexo deportivo de Fieiteira, de acordo co previsto na Ordenanza Fiscal B.1.9 abonarán10 € mes, será de seis euros/mes.10.00 euros sesión ½ hora. Abonados 6,50 €. Para a fixación dos prezos de entrada ós eventos organizados pola Concellaría de Deportes terase en conta o custo dos mesmos, debendo ser estes aprobados pola Xunta de Goberno Local, de acordo co previsto no artigo 47 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais.1.- No caso de matriculación de varios irmáns en escolas deportivas aplicase unha bonificación do 50% a partir do segundo fillo, sendo gratuítos os restantes.2.- A obriga de pago do prezo público regulado nesta Ordenanza nace dende que se solicita a participación no curso/escola deportiva correspondente ou desde que se solicita o servizo de masaxista especificados no artigo 3 anterior.3.- O aboamento das autoliquidacións correspondentes os cursos e escolas deportivas realizarase na Tesourería Municipal no momento de solicitala inscrición nos mesmos.4.- Se por causas non imputables ó obrigado o pago do prezo, o servizo ou actividade non se preste ou desenrole, procederá a devolución do importe correspondente.